Sahara (drama)

Sahara ialah sebuah siri drama televisyen Malaysia 2011 dibintangi oleh Tasha Shilla dan Nanu Baharudin. Drama ini memulakan tayangan perdana di Slot Samarinda TV3 dari 30 Mac 2011 hingga 25 Mei 2011 menggantikan Samson & Delaila.

Sinopsis
Sahara amat menyayangi adik tunggalnya, Tina sehingga sanggup memenuhi segala kemahuan Tina asalkan Tina bahagia. Tindakan Sahara yang terlalu memanjakan Tina sering ditegur oleh ibu mereka, Rahimah. Hubungan Sahara dan Tina amat rapat walaupun jarak usia mereka sebanyak 18 tahun. Akan tetapi kemunculan Ashraf di dalam hidup mereka akan mengubah segala-galanya.

Tina menganggap Sahara sebagai penghalang cinta untuk memiliki Ashraf. Dia mula bersikap dingin dan sengaja menyusahkan Sahara di pejabat ataupun rumah. Sahara terkilan dengan sikap kasar Tina namun dia terpaksa menelan segala kepahitannya kerana menyimpan satu rahsia keluarga yang bakal mengubah nasib Sahara dan Tina.

Rahimah pula tidak bersetuju dengan tindakan Sahara yang menyerahkan segala urusan syarikat kepada Tina. Sahara rasa bersalah kerana Tina bukan pilihan Ashraf dan ingin menebus kehilangan Tina dengan keputusan tersebut. Apakah yang akan terjadi pada cinta tiga segi di antara Sahara, Tina dan Ashraf? Adakah Tina akan sedar pengorbanan dan kasih sayang yang diberikan oleh Sahara? Masih mampukah Sahara menyimpan rahsia tersebut? 

Pelakon

Pelakon utama
 Nanu Baharudin sebagai Sahara
 Tasha Shilla sebagai Tina

Pelakon pembantu
 Ammar Alfian sebagai Ashraf
 Abu Bakar Juah sebagai Mazlan
 Fadilah Mansor sebagai Puan Imah
 Kuza Muzani sebagai Datin Zahra
 Emma Akma sebagai Maziah
 Manan Sulaiman sebagai Dato' Bakri
 Esma Daniel sebagai Rizal
 Aishah Onney sebagai Saleha
 Shahirah Nashriq sebagai Frida

Penampilan khas
 Falisha Crossley sebagai Sofea

Rujukan

Kategori:Drama Melayu 2011
Kategori:Rancangan TV3